આ બાબતે મુલુંડની રહેવાસી કિંજલ સોનિગ્રાએ મિડ-ડે LOCALને કહ્યું હતું કે ‘છેલ્લા અનેક મહિનાઓથી હૉસ્પિટલ પાસેની ફુટપાથની ગટરનાં બધાં જ ઢાંકણાંઓ તૂટેલી હાલતમાં છે તો અમુક ગટરનાં તો ઢાંકણાં જ ગાયબ છે. આમ એક જ ફુટપાથ પર લાઇનમાં રહેલી ખુલ્લી ગટરોને કારણે રાહદારીઓને ફૂટપાથ પરથી ચાલતા સમયે ગટરમાં પડી જવાનો ભય રહે છે છતાં જીવના જોખમે ત્યાંથી ચાલે છે અથવા રસ્તા પરથી ચાલે છે. આ બાબતે સુધરાઈને જાણ હોવા છતાં ગટરનાં ઢાંકણાંઓ રિપ્લેસ કરવામાં આવતાં નથી કે ખુલ્લી જોખમી ગટરો ઢાંકવામાં આવતી નથી. ફુટપાથની પાસે જ સુધરાઈની હૉસ્પિટલ હોવાને કારણે દરદીઓની સંખ્યા પણ વધુ રહે છે અને દરદીઓને પણ ત્યાંથી પસાર થવામાં મુશ્કેલી થાય છે. ખુલ્લી ગટરોને કારણે અનેક નાના અકસ્માતો થયા છે અને અનેક નાગરિકો જખમી પણ થયા છે. એથી સુધરાઈએ આ બાબતે જલદી જ યોગ્ય પગલાં લેવાં જોઈએ જેથી ગંભીર ઘટના બનતી અટકાવી શકાય.’